Želigovskio maištas
Želigovskio maištas (lenk. bunt Żeligowskiego) – generolo Liucijaus Želigovskio vadovaujama Lenkijos karinė operacija, kurios metu buvo okupuotas Vilniaus kraštas ir jame įkurta Vidurio Lietuvos Respublika. Maištą inscenizuoti L. Želigovskiui nurodė Lenkijos valstybės viršininkas Juzefas Pilsudskis, kuris po kelių metų tai pripažino. 1922 m. okupuotą teritoriją Lenkija aneksavo, o 1923 m. žemes Lenkijai pripažino Ambasadorių konferencija.